भाखड़ा बान्ह

भाखड़ा बान्ह भारत के हिमाचल प्रदेश राज्य में सतलुज नदी पर बनल एगो बान्ह हवे। ई भाखड़ा-नांगल प्रोजेक्ट के हिस्सा हवे आ एकरे कंक्रीट के संरचना के पाछे गोबिंदसागर रिजर्वायर बाटे। ई हिमाचल के नांगल शहर से करीबन 20 किलोमीटर दूर एगो पातर गॉर्ज में बनावल गइल बा जहाँ एकरा बने से पहिले भाखड़ा गाँव रहे। पानी के छमता के हिसाब से ई इंदिरा सागर आ नागार्जुन सागर के बाद भारत के तिसरा सभसे बड़ रिजर्वायर वाला बान्ह हवे।